
PËR MIRATIMIN E KALIMIT TË PRONËSISË SË DISA PARCELAVE NDËRTIMORE NË FAVOR TË POSEDUESVE TË OBJEKTEVE INFORMALE

Në mbështetje të nenit 100 të Kushtetutës, të nenit 17 të ligjit nr. 9482, datë 3.4.2006 “Për legalizimin, urbanizimin dhe integrimin e ndërtimeve pa leje”, të ndryshuar, të shkronjës “ç” të nenit 4 të ligjit nr. 7980, datë 27.7.1995 “Për shitblerjen e trojeve”, të ndryshuar, dhe të paragrafit të tretë të nenit 175 të ligjit nr. 7850, datë 29.7.1994 “Për Kodin Civil të Republikës së Shqipërisë”, të ndryshuar, me propozimin e Ministrit të Punëve Publike dhe Transportit, Këshilli i Ministrave
VENDOSI:

1. Miratimin e kalimit në pronësi të poseduesve të objekteve informale të sipërfaqeve të parcelave ndërtimore sipas listës, që i bashkëlidhet këtij vendimi, për:
a) Drejtorinë e ALUIZNI-t Tirana (1), 31 (tridhjetë e një) parcela ndërtimore, me sipërfaqe të përgjithshme trualli 8 378,50 (tetë mijë e treqind e shtatëdhjetë e tetë presje pesëdhjetë) m²;
b) Drejtorinë e ALUIZNI-t Tirana (2), 2 (dy) parcela ndërtimore, me sipërfaqe të përgjithshme trualli 989 (nëntëqind e tetëdhjetë e nëntë) m²;
c) Drejtorinë e ALUIZNI-t Tirana (3), 23 (njëzet e tre) parcela ndërtimore, me sipërfaqe të përgjithshme trualli 3 839,26 (tre mijë e tetëqind e tridhjetë e nëntë presje njëzet e gjashtë) m²;
ç)  Drejtorinë e ALUIZNI-t Kavajë, 2 (dy) parcela ndërtimore, me sipërfaqe të përgjithshme trualli 438,4 (katërqind e tridhjetë e tetë presje katër)  m²;
d) Drejtorinë e ALUIZNI-t Durrës, 346 (treqind e dyzet e gjashtë) parcela ndërtimore, me sipërfaqe të përgjithshme trualli 118 904,30 (njëqind e tetëmbëdhjetë mijë e nëntëqind e katër presje tridhjetë) m²;
dh)  Drejtorinë e ALUIZNI-t Vlorë (1), 44 (dyzet e katër) parcela ndërtimore, me sipërfaqe të përgjithshme trualli 12 214,40 (dymbëdhjetë mijë e dyqind e katërmbëdhjetë presje dyzet) m²;
e) Drejtorinë e ALUIZNI-t Vlorë (2), 93 (nëntëdhjetë e tre) parcela ndërtimore, me sipërfaqe të përgjithshme trualli 37 263 (tridhjetë e shtatë mijë e dyqind e gjashtëdhjetë e tre) m²;
ë)   Drejtorinë e ALUIZNI-t Fier (1), 27 (njëzet e shtatë)  parcela ndërtimore, me sipërfaqe të përgjithshme trualli 9 053,36 (nëntë mijë e pesëdhjetë e tre presje tridhjetë e gjashtë) m²;
f) Drejtorinë e ALUIZNI-t Lushnjë, 1 (një) parcelë ndërtimore, me sipërfaqe të përgjithshme trualli 857,3 (tetëqind e pesëdhjetë e shtatë presje tre) m²;
g) Drejtorinë e ALUIZNI-t Elbasan (1), 15 (pesëmbëdhjetë) parcela ndërtimore, me sipërfaqe të përgjithshme trualli 2 497,7 (dy mijë e katërqind e nëntëdhjetë e shtatë presje shtatë) m²;
gj)  Drejtorinë e ALUIZNI-t Elbasan (2), 41 (dyzet e një) parcela ndërtimore, me sipërfaqe të përgjithshme trualli 8 601,35 (tetë mijë e gjashtëqind e një presje tridhjetë e pesë) m²;
h) Drejtorinë e ALUIZNI-t Gjirokastër, 7 (shtatë) parcela ndërtimore, me sipërfaqe të përgjithshme trualli 2 620,5 (dy mijë e gjashtëqind e njëzet presje pesë) m²;
i) Drejtorinë e ALUIZNI-t Korçë, 4 (katër) parcela ndërtimore, me sipërfaqe të përgjithshme trualli 1 050,84 (një mijë e pesëdhjetë presje tetëdhjetë e katër) m²;
j) Drejtorinë e ALUIZNI-t Pogradec, 3 (tri) parcela ndërtimore, me sipërfaqe të përgjithshme trualli 989,9(nëntëqind e tetëdhjetë e nëntë presje nëntë) m²;
k) Drejtorinë e ALUIZNI-t Shkodër, 2 (dy) parcela ndërtimore, me sipërfaqe të përgjithshme trualli  187,8  (njëqind e tetëdhjetë e shtatë presje tetë) m²;
l) Drejtorinë e ALUIZNI-t Berat, 2 (dy) parcela ndërtimore, me sipërfaqe të përgjithshme trualli 881 (tetëqind e tetëdhjetë e një) m²;
ll) Drejtorinë e ALUIZNI-t Sarandë, 59 (pesëdhjetë e nëntë) parcela ndërtimore, me sipërfaqe të përgjithshme trualli 21 422,6 (njëzet e një mijë e katërqind e njëzet e dy presje gjashtë) m².
2. Ngarkohet Agjencia e Legalizimit, Urbanizimit dhe Integrimit të Zonave/Ndërtimeve Informale për kryerjen e procedurave të kalimit të pronësisë së parcelës ndërtimore të objekteve informale nga shteti te poseduesi i ndërtimit pa leje.
Ky vendim hyn në fuqi pas botimit në Fletoren Zyrtare.

